**NOTĂ INFORMATIVĂ**

**la proiectul hotărârii Guvernului cu privire**

**la eliberarea păcurii din rezervele de stat cu titlu de împrumut**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Proiectul a fost elaborat de Ministerul Afacerilor Interne. |
| **2. Condiţiile ce au impus elaborarea proiectului şi finalităţile urmărite**  |
| Proiectul a fost elaborat în temeiul art. 10 alin. (1), alin. (2) lit. d) și alin. (3) din Legea nr. 104/2020 cu privire la rezervele de stat și de mobilizare, precum și întru executarea pct. 3.2. din Dispoziția Comisiei pentru Situaţii Excepționale a Republicii Moldova nr. 45 din 31.10.2022. Conform pct. 3 al Dispoziției menționate stabilește că decizia privind eliberarea de către Agenția Rezerve Materiale a Ministerului Afacerilor Interne a cantității de 10 000 tone de păcură din rezervele de stat are drept scop optimizarea consumului de gaze naturale în contextul reducerii volumelor livrate de către S.A. „Gazprom”. Eliberarea se va face imediat, iar S.A. „Termoelectrica” o va utiliza pentru producerea energiei electrice și energiei termice. Scopul proiectului constă în intervenirea statului pentru soluționarea situației excepționale – situație de alertă pe piața gazelor naturale, declarate Dispoziția Comisiei pentru Situații Excepționale a Republicii Moldova nr.42 din data de 13 octombrie 2022, în vederea asigurării securității energetice a țării și protecției populației. Prin Dispoziția CSE nr. 45/2022 a fost aprobată eliberarea păcurii din rezervele de stat, cu derogare de la prevederile art. 11 alin. (1) din Legea nr. 104/2020 cu privire la rezervele de stat și de mobilizare, fără depunerea garanției bancare sau financiare și achitarea prealabilă a plății pentru împrumut. Totodată, S.A. „Termoelectrica” se obligă să restituie cantitatea de 10 000 tone păcură în aceiași cantitate și cu aceiași indici calitativi celei eliberate, indiferent de oscilarea prețurilor, până la data de 01.07.2023. Arderea păcurii eliberate va permite menținerea livrării energiei electrice și termice către populație și instituțiile importante cu carater social (grădinițe, spitale, școli, etc.), în condițiile situației excepționale – situației de alertă pe piața energiei electrice și diminuării livrărilor de gaze naturale către Republica Moldova de către S.A. „Gazprom”.  În scopul intervenirii operative a statului pentru menținerea securității energetice, proiectul hotărârii Guvernului urmează să intre în vigoare la data publicării în Monitorul Oficial al Republicii Moldova. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**  |
| Proiectul nu are drept scop armonizarea legislației naționale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi**  |
| Proiectul prevede eliberarea imediată, cu titlul de împrumut, de către Agenția Rezerve Materiale din subordinea Ministerului Afacerilor Interne către S.A. „Termoelectrica” a cantității de 10 000 tone păcură din rezervele de stat.Eliberarea păcurii se realizează cu titlu de împrumut, cu derogare de la prevederile art. 11 alin. (1) din Legea nr. 104/2020 cu privire la rezervele de stat și de mobilizare, fără depunerea garanției bancare sau financiare și achitarea prealabilă a plății pentru împrumut. S.A. „Termoelectrica” va utiliza păcura eliberată pentru producerea energiei electrice și termice, cu restituirea acesteia în aceiași cantitate și cu aceiași indici calitativi ca și cea eliberată, indiferent de oscilarea prețurilor până la data de 01.07.2023.Totodată, se stabilește scutirea Agenției Rezerve Materiale de plata cheltuielilor pentru recepționarea și eliberarea păcurii primite/procurate în rezervele de stat și/sau ca ajutoare umanitare de către S.A. „Termoelectrica”. |
| **5. Fundamentarea economico-financiară** |
| Implementarea prevederilor prezentului proiect nu necesită alocarea mijloacelor financiare din bugetul de stat. |
| **6. Modul de încorporare a proiectului în cadrul normativ în vigoare**  |
| Aprobarea proiectului nu va genera modificări sau ajustări a cadrului normativ în vigoare. |
| **7. Avizarea şi consultarea publică**  |
| În scopul respectării prevederilor Legii nr. 239/2008 privind transparenţa în procesul decizional, urmare înregistrării de către Cancelaria de Stat, proiectul va fi plasat spre consultare publică, în mod de urgență, pe pagina-web oficială a Ministerului Afacerilor Interne și pe portalul guvernamental [www.particip.gov.md](http://www.particip.gov.md).Proiectul urmează a fi avizat de instituțiile publice responsabile. |
| **8. Expertiza juridică** |
| Proiectul urmează a fi supus expertizei juridice. |
| **9. Expertiza anticorupție** |
| Proiectul va fi expediat Centrului Național Anticorupție pentru efectuarea expertizei.  |

 **Secretar de stat Serghei DIACONU**